kardosdrur/scandi-wiki huggingface dataset:
Den Nationale Scene

Den Nationale Scene er en teaterinstitution i Bergen, Norge, med rødder tilbage til midten af 1800-tallet da Ole Bull opsatte teaterforestillinger i Det norske Theater. Siden 1993 har Den Nationale Scene haft status som nationalt teater. Formand for bestyrelsen er Dag Steinfeld.

Den nuværende teaterbygning, tegnet af Einar Oscar Schou, åbnede 19. februar 1909 med forestillingen Erasmus Montanus af Ludvig Holberg.

Teaterchefer 
 1890–1895 Johan Irgens-Hansen
 1895–1898 Olaf Hanson
 1899–1900 Hans Aanrud
 1900–1905 Gustav Thomassen
 1905–1907 Anton Heiberg
 1908–1909 Olaf Mørch Hansson
 1910–1924 Ludvigh Bergh
 1924–1925 Christian Sandal
 1925–1931 Thomas Thomassen
 1931–1934 Karl Bergmann
 1934–1939 Hans Jacob Nilsen
 1939–1946 Egil Hjorth-Jenssen
 1946–1948 Stein Bugge
 1948–1952 Georg Løkkeberg
 1952–1961 Per Schwab
 1961–1963 Bjarne Andersen
 1963–1967 Gisle Straume
 1967–1976 Knut Thomassen
 1976–1982 Sven Henning
 1982–1986 Kjetil Bang-Hansen
 1986–1996 Tom Remlov
 1996–1997 Ketil Egge
 1997 Aksel-Otto Bull
 1998 Lars Arrhed
 1998–2001 Bentein Baardson
 2001–2007 Morten Borgersen
 2008– Bjarte Hjelmeland

Eksterne henvisninger 

 
 Den Nationale Scene

Eksterne henvisninger 

Kultur i Bergen
Teatre i Norge
Bygninger, konstruktioner og anlæg i Bergen
Katastrofe

Katastrofe (af græsk κατά/katá (= om, mod, ved) + στροφή/strofí = omdrejning, bogstavelig oversættelse "vendepunkt") betegner en stor og voldsom ulykke, som forårsager megen ødelæggelse og/eller store tab af menneskeliv, dyr og planteliv, fx jordskælv og tsunamier; samt om enhver ulykke, hvor der er flere kommet til skade, end beredskaben har mulighed for at tage sig af.

Ordet kan også bruges om et meget håbløs eller mislykket begivenhed, fx "landsholdets indsats var en katastrofe".

Noter

Se også 
 Uheld
 Tidslinje for miljømæssige begivenheder der har påvirket mennesker

Eksterne links 
 Katastrofekort over Danmark

Ulykker
Midtjyllands Avis

Midtjyllands Avis, grundlagt 6. maj 1857 som Silkeborg Avis, er et regionalt dagblad, der udkommer i Silkeborg og omegn.

Historie 
Midtjyllands Avis er landets 6. ældste avis. Avisen blev grundlagt, da Silkeborg by kun var 11 år gammel. Grundlæggeren var en lokal bogtrykker, som dog allerede efter fem år solgte avisen videre til bogtrykker og bladudgiveren Hans Simon Sørensen. Fra 1862 til 1998 var avisen ejet af fire generationer af familien Sørensen. Femte generation ønskede ikke at videreføre familieforetagendet, hvorfor avisen i 1998 blev solgt til Morgenavisen Jyllands-Posten. Siden er ejerkredsen udvidet; bl.a. ejer Horsens Folkeblad i dag 32,3 procent af Midtjyllands Avis. Andre aktionærerer er Vejle Amts Folkeblad/Fredericia Dagblad og Herning Folkeblad.

Midtjyllands Avis er i dag en del af den større medievirksomhed Silkeborg Avis A/S, som desuden udgiver distriktsaviserne Ekstra Posten og Kjellerup Tidende samt internetportalen Silkeborg.dk. Desuden driver man også radiostationerne Radio Silkeborg og Radio Alfa. Selskabet er desuden medejer af Dagbladenes Bureau.

Avisens redaktionelle dækning er primært Silkeborg Kommune, men områder som Ry, Galten, Hammel, Kjellerup og Bjerringbro dækkes også gennem lokalredaktioner.

Midtjyllands Avis holdt igennem mere end 125 år til i byens gågade, Vestergade, men i 2003 flyttede avisen ind i nye lokaler i bydelen Papirfabrikken. Midtjyllands Avis beskæftiger ca. 30 ansatte.

I april 2020 var tillidsrepræsentant for DJs medlemmer Sanne Helene Højberg.

Oplag og læsertal 
Avisen udkom ifølge Dansk Oplagskontrol i 13,437 eksemplarer (2. halvår 2009).

Ifølge MediaWatch er Midtjyllands Avis’ læsertal faldet fra 29.000 til 22.000 personer i løbet af årene 2017-19.

Referencer

Eksterne henvisninger 
 Midtjyllands Avis' hjemmeside
 Digitaliserede udgaver af Midtjyllands Avis i Mediestream
 Læs om Midtjyllands Avis i opslagsværket "De Danske Aviser"

.

Aviser fra Jylland
Virksomheder i Silkeborg
Ulykke

En ulykke er en utilsigtet hændelse, hvor en eller flere personer kommer tilskade i større grad eller hvor materiel beskadiges i større grad, uden intention eller overlæg.

Ved både materiel, fysisk og mental skade kan der foreligge erstatningskrav, der i tilfælde kan være dækket af en forsikring. I særlige tilfælde kan sagen herom udmunde i en retssag.

Referencer

Se også 

 Uheld
 Katastrofe
Jens Andersen (skuespiller)

Jens Andersen (født 28. marts 1971 i Næstved, Danmark) er en dansk foredragsholder, teaterproducer, teaterinstruktør og skuespiller. Han er mest kendt for sin rolle som bondeknolden Polle fra Snave i Sonofons tidligere reklamefilm.

Som skuespiller har han medvirket i en række film, og modtog som sin medvirken i Fri os fra det onde en bodil for bedste mandlige birolle ved bodiluddelingen i 2010.

Karriere 
Han er uddannet på School af Stage Art i 1995 og Cantabile 2 i Vordingborg, hvor han var tilknyttet i årene 1994-1997. Han fik sit gennembrud med Polle rollen i tv-reklamerne, der i 2002 blev lavet om til en film ved navn Polle Fiction. Siden har han medvirket i flere spillefilm. Han har vundet Søren Bregendal Prisen for sin rolle i Dræberne fra Nibe.

Andersen har også en del teatererfaring og har blandt andet medvirket i opsætningen Guitaristerne på Bellevue Teatret i 2006, hvor han spillede sammen med Kirsten Lehfeldt.

Siden 1998 har han haft sit eget teaterselskab, ved navn Project 2, hvor han er manuskriptforfatter på forestillinger, producerer dem, instruerer dem, og selv medvirker i dem.

Siden 2011 har han optrådt i flere DR-producerede tv-serier, som bl.a. Den som dræber og Arvingerne.

Han har lagt stemme til flere animationsfilm, bl.a. Ice Age 2, Ice Age 3, Ice Age 4, og Ice Age 5

Privatliv 
Andersen er gift og far til fire børn. Han bor i Nyråd nær Vordingborg.

Filmografi

Film

Tv

Stemmearbejde 
 2006 Ice Age 2: På tynd is
 2006 Over hækken
 2009 Ice Age 3: Dinosaurerne kommer
 2012 Gummi T
 2012 Ice Age 4: På gyngende grund
 2016 Ice Age: Den vildeste rejse

Eksterne henvisninger 
 

|-
|2020
|Jagten på Kong Vinters Krystal
|
|
|
|
|}

Skuespillere fra Danmark
Filminstruktører fra Danmark
Manuskriptforfattere fra Danmark
Filmproducere fra Danmark
Dansksprogede forfattere fra Danmark
Tegnefilmsdubbere fra Danmark
Personer fra Næstved
Thomas Dausgaard

Thomas Dausgaard (født 4. juli 1963 i København) er en dansk dirigent.

Dausgaard er chefdirigent for BBC Scottish Symphony Orchestra, chefidirgent for det Svenske Kammerorkester, første gæstedirigent for Seattle Symphony, æresdirigent for Orchestra della Toscana og æresdirigent for DR SymfoniOrkestret, for hvem han var chefdirigent fra 2004 til 2011 som den første dansker nogensinde. Fra september 2019 tiltræder han som Music Director for Seattle Symphony Orchestra og bliver dermed den første danske dirigent til at lede et amerikansk symfoniorkester. 
Dausgaard bærer Ridderkorset og er valgt til Royal Academy of Music i Sverige.

Gæstedirigent 
Dausgaard optræder ofte med flere af verdens ledende orkestre: München Filharmonikerne, Leipzig Gewandhaus Orchestra, Staatskapelle Dresden, Bavarian Radio Symphony, Berlin Konzerthaus Orchestra, Vienna Symphony, Chamber Orchestra of Europe, Philharmonia Orchestra, London Symphony Orchestra, BBC Symphony og Orchestre Philharmonique de Radio France. Han begyndte sin nordamerikanske karriere som assistent for Seiji Ozawa og har siden dirigeret The Cleveland Orchestra, Boston Symphony, Los Angeles Philharmonic, Washington National Symphony Orchestra, Baltimore Symphony, Houston Symphony, Toronto Symphony og the Montreal Symphony. Han besøger Asien og Australien: New Japan Philharmonic, Hong Kong Philharmonic, og symfoniorkestrene i Sydney og Melbourne. Festivaloptrædener med BBC Proms, Salzburg Festspiele, Mostly Mozart og Tanglewood.

Indspilninger 
Dausgaard har dirigeret en række pladeindspilninger med forskellige orkestre.

 For Chandos og DaCapo har Dausgaard dirigeret flere indspilninger af Per Nørgård,[7][8] Johan Svendsen, Johan Peter Emilius Hartmann, Rued Langgaard, Dag Wirén, Franz Berwald, August Enna og Asger Hamerik.
Per Nørgårds komposition Terrains Vagues er dediceret til Dausgaard.

Indspilningen for Dacapo af Langgaards opera Antikrist blev belønnet med en International Internet Awards som årets DVD.

 Han har indspillet alle orkesterværker af Beethoven med Svenske Kammerorkester i en serie hos pladeselskabet SIMAX, der har vakt stor international anerkendelse,

 To CD'er for BIS med Schumann

Hans nyeste indspilning af Mahlers 10. Symfoni med Seattle Symphony Orchestra blev i september 2016 kåret til 'Recording of The Month' af det prestigefulde internationale musikmagasin, Gramophone.

Noter 

Personer fra København
Dirigenter fra Danmark
Personer i Kraks Blå Bog
Broholm Kirke

Denne artikel omhandler en sognekirke ved Tommerup på Vestfyn. For baptistmenigheden i København, se Broholmkirken.

Broholm Kirke er kirken i Broholm Sogn på Fyn. Kirken ligger i den nordlige udkant af Tommerup Stationsby ved landevejen mod Skallebølle. Planerne om at opføre en kirke i Tommerup Stationsby opstod, da landsbyen var vokset støt siden anlæggelsen af jernbanen 1865. Det var fra start planen, at kirken skulle servicere både stationsbyen og dele af nabosognene, Ubberud, Vissenbjerg og Brylle.

Kirken blev opført efter tegninger fra 1904 af kgl. bygningsinspektør J. Vilhelm Petersen på en grund i stationsbyens nordlige udkant, der blev skænket af enkefru Marie Jørgensen på (Store) Broholm.. Grundstenen blev nedlagt 1. august 1906 og kirken kunne indvies 2. juni 1907. Indtil 1979 var kirken en annekskirke til Tommerup Sogn, men har siden da været sognekirke for sit eget sogn (uden de dele af kirkedistriktet, der lå i Vissenbjerg og Ubberud sogne). Broholm Kirke er blevet gennemgående renoveret i 2001.

Bygning 
Kirken består af skib, kor i vest og tårn i øst, hver med to sidebygninger; tårnrummet fungerer som våbenhus. Denne planløsning genkendes i J. Vilhelm Petersens omtrent samtidige kirker, Ravnebjerg (1902) og Vor Frelsers Kirke i Odense (1909), ligesom brugen af ornamenter og pynt hentet fra et idealiseret middelalderligt formsprog går igen i de tre kirker; dog mest markant i Ravnebjerg.

Inventar 
Størstedelen af inventaret er fra kirkens opførelse 1907. Altertavlen er udført af Mille Madsen i skønvirke og rummer Tony Müllers maleri Jesus og den samaritanske kvinde fra 1906-07. Døbefonten er en fri fortolkning af de romanske døbefonte af såkaldt "vestjysk" type. Dåbsfad og -kande er udført af C. Antonsen, Odense og skænket o. 1952 til minde om førstelærer og kirkesanger Viggo Nielsen. Bronzerelieffet, er er opsat i en niche på triumfvæggen er udført 1986 af Lotte Olsen og forestiller Kongernes Tilbedelse med mindre relieffer af Bebudelsen og Besøgelsen i baggrunden.Orglet er udskiftet under kirkens istandsættelse 2001 og er bygget af Bruno Christensen og sønner i Sønderjylland.

Litteratur

Noter

Eksterne kilder og henvisninger 

 Broholm Kirke hos danmarkskirker.natmus.dk (Danmarks Kirker, Nationalmuseet).

 Broholm Kirke hos KortTilKirken.dk

Kirker i Assens Kommune
Kirker i Fyens Stift
Kirker i Odense Amt
Lars Borberg

Lars Borberg (11. december 1946) er dansk journalist og forfatter. I de seneste mange år har Borberg arbejdet på kulturredaktionen på Nordjyske Stiftstidende, ikke mindst som filmanmelder og kulturreporter. Desuden har han skrevet to børnebøger om Det røde øre og en om bamser, "Den store indflugt".
Lars Borberg har også skrevet for teatret. Udover "Forsvindingsnumre", produceret af Jomfru Ane Teatret i 1988 med støtte og inspiration fra Amnesty International, har han lavet manuskript til vikingespillene på Lindholm høje, Bytrilleren – en teaterføljeton – for Det Hem'lige Teater, Det Syngende Hjul for arbejderbevægelsen i 125 års jubilæumsåret (Nordkraft i Aalborg) mm.
Bøger: "Det røde øre slår til igen", ill. af Jesper Deleuran – Munksgaard 1985, vinder af børnebogskonkurrence. "Det røde øre går i luften" 1988. "Bamsernes store indflugt" Modtryk 2002, ill. af Sofie Borberg. "Jomfrurejse" 2007 – Jomfru Ane Teatret i 40 år, tilr. af Allan Hartmann Johansen.

Fra 2001 til 2006 var han medlem af Cavlingpris-komitéen, udpeget af Dansk Journalistforbund.

Journalister fra Danmark
Dramatikere fra Danmark
Børnebogsforfattere fra Danmark
Dansksprogede forfattere fra Danmark
Filmkritikere fra Danmark
MS Trollfjord

MS Trollfjord er et skib i Hurtigruten ASA, og sejler for Hurtigruten langs norskekysten t/r Bergen – Kirkenes. MS Trollfjord blev bygget på Fosen Mek. Verksted i Trondheimsfjorden, og er det første af fjerde generation hurtigruteskibe efter anden verdenskrig. Det blev leveret til Troms Fylkes Dampskipselskab (TFDS) i Tromsø, der siden er fusioneret til Hurtigruten ASA med det andet rederi bag Hurtigruten, Ofotens og Vesterålens Dampskipselskab (OVDS) i Narvik, der samme år fik leveret sit bud på den nye generation hurtigruteskibe M/S Finnmarken, som har samme størrelse, men helt anderledes design og planløsning.

I 2003 fik MS Trollfjord en tvillingesøster, MS Midnatsol. De to skibe er næsten identiske, dog er der stor forskel i farvevalg i interiøret. Hvor MS Trollfjord er præget af vinterens kølige blålige farver, er MS Midnatsol indrettet med gyldne og varme sommerfarver.

Skønt begge skibe har et udseende som krydstogtskibe, er de ligesom de øvrige hurtigruteskibe forsynet med betydelig kapacitet til transport af stykgods samt køle- og frysegods, idet Hurtigruten fortsat udgør en vigtig del af Nor-Lines' godstransportsystem i Norge. Og ud over faciliteter for turister og konferencegæster som konferencesal, spa-bade på øverste dæk og sauna er skibene også kendetegnet ved en høj service for lokalpassagerer, bl.a. er cafeteriet på skibene åbent døgnet rundt.

Selv om den ordinære postbefordring med Hurtigrutens skibe ophørte i forrige århundrede, længe inden MS Trollfjord blev leveret, har skibet af historiske årsager lov at føre det norske postflag.

Passagerskibe
Skibe fra Norge
Politisk korrekthed

Politisk korrekthed er den danske betegnelse for political correctness (PC). Begrebet har sin oprindelse i det amerikanske universitetsmiljø i 1980'erne, hvor især kvindelige studerende og repræsentanter for etniske, sexuelle og kulturelle mindretal krævede ligestilling, bl.a. ved at flertallet skulle undgå brugen af nedsættende udtryk om disse mindretal. Kritikere af disse krav benyttede begrebet PC som en fællesbetegnelse for disse multikulturalistiske holdninger.

Begrebets udvikling 

I løbet af 1990'erne udviklede begrebet sig til i bredeste forstand at omfatte bestræbelser på at rense sproget for udtryk, der kan opfattes som nedsættende eller krænkende. I 1998 var udtrykket politisk korrekthed så almindeligt i Danmark, at Dansk Sprognævn udsendte en artikel om det 

Heri henvises til en definition af Politisk korrekthed som "en bevægelse el. retning der er opstået i USA, og som stræber efter at beskytte mennesker (især farvede, handicappede, homoseksuelle og kvinder) mod ringeagt og overgreb fra andre samfundsborgeres side."  Den politiske korrekthed er medvirkende til at ændre sprogbrugen i tre retninger:

 Reparation
 Fornyelse
 Eufemisme
 
En reparation er en neutral omskrivning af et belastet ord. En fornyelse er et forsøg på at nedbryde et tabu – begreb, mens en eufemisme er en omskrivning af et tabu – begreb.  Fx er gæstearbejder en reparation af det belastede fremmedarbejder, mens indvandrer både kan opfattes som en fornyelse og en eufemisme.

I de senere år er politisk korrekthed som begreb blevet udvidet til også at omfatte enhver polemisk karakteristik af holdninger og synspunkter som menes antaget og formuleret af mennesker, man er politisk uenig med. I denne betydning er begrebet konjunkturbestemt, især hvis det overvejende anvendes af et politisk flertal som legitimation for at stemple modpartens synspunkter. Når det anvendes på denne måde er det i og med flertallets fortrinsret meningsløst.
For eksempel betegner Søren Krarup i Kristendom og danskhed den politiske korrekthed som en "krig mod det danske folk", mens Georg Metz hævder, at det er politisk korrekt at stigmatisere muslimer.

Noter

Litteratur 

 Pernille Frost: Halvfemsernes sprogstrid- om politisk korrekthed, Dansk Sprognævn – Nyt fra Sprognævnet 1998/3

Politik
Johannes Andersen (samfundsforsker)

Johannes Andersen (født 4. september 1950 i Midskov) er en dansk lektor i politologi ved Institut for Statskundskab ved Aalborg Universitet.
 
Andersen blev student fra Nyborg Gymnasium i 1970 og cand.mag. i samfundsfag og nordisk sprog og litteratur fra Aarhus Universitet i 1978. Fra 1976 til 1979 var han undervisningsassistent ved Aarhus Universitet; fra 1977 tillige ved Aalborg Universitet. Her fik han i 1979 en stilling som adjunktvikar. Siden 1981 har han været lektor, fra 1992 til 1996 var han institutleder og 1998-2001 prodekan for Det Samfundsvidenskabelige Fakultet. Siden 2000 har han desuden været konsulent for forlaget Systime, der blandt andet udgiver samfundsvidenskabelige undervisningsbøger.

Han optræder desuden hyppigt i danske medier som kommentator på politiske og sociologiske begivenheder. I en kort periode medvirkede han i DR1-serien Kender du typen?.

Han er desuden aktiv som musiker i The Overheads. Fra 1998 har han været formand for Jomfru Ane Teatret

Eksterne henvisninger 
 Johannes Andersens hjemmeside
 Johannes Andersens profil på Aalborg Universitets hjemmeside

Ansatte ved Aalborg Universitet
Politologer fra Danmark
Personer i Kraks Blå Bog
Skruebrækker

Skruebrækker er den nedsættende betegnelse for en strejkebryder, dvs. en person, der under en kollektiv strejke arbejder i konflikt med de øvrige strejkende kolleger. Afledt af skrue der i gammel brug betød strejke. 

Ved fagbevægelsens tidligere organisering i slutningen af 1800-tallet, foregik en strejke som en "skrue", hvor man skiftevis strejkede på forskellige arbejdspladser. Var der eksempelvis 10 arbejdspladser indenfor en branche, ramte strejkeskruen to arbejdspladser ad gangen. På den måde sikrede man, at de resterende otte arbejdspladser udbetalte løn, så man ikke tømte strejkekassen med det samme. En skruebrækker kunne således turnere mellem de arbejdspladser, der blev ramt, og dermed ødelægge effekten af strejken.

Skruebrækkere blev typisk rekrutteret blandt pjalteproletariatet, sæsonarbejdere, bondestanden og overklassen

Noter 

Strejker
Nedsættende udtryk
Københavns Lufthavn, Kastrup

Københavns Lufthavn, Kastrup kan referere til flere artikler:
 Københavns Lufthavn – lufthavnen på Amager
 Københavns Lufthavn, Kastrup Station – jernbanestationen ved denne lufthavn

Se også 
 Lufthavnen Station − metrostationen ved ovennævnte lufthavn
Vinstue 90

Vinstue 90 (også kaldet 90'eren) er et dansk værtshus, beliggende på på Gammel Kongevej på Frederiksberg. Stedet blev indviet i 1916. Udsmykningen er fra 1920’erne og interiøret består blandt andet af gamle lædermøbler. Den har bibeholdt den gamle stil, og derfor er den indrettet uden jukebox og musikanlæg.

Værtshuset er kendt for deres "slowbeer", som er fadøl der tappes på gammeldags vis, hvilket vil sige, at det tager sin tid at få lavet øllen.

Referencer i kunst og kultur 
Værtshuset har optrådt som kulisse i den danske sitcom serie Klovn (2005), hvor den er fast stamværtshus for "ølklubben", der der består af Casper Christensen, Frank Hvam, Lars Hjortshøj, Jarl Friis-Mikkelsen, Michael Carøe og Torben Din.

Værtshuset er også omtalt i Thomas E. Kennedys roman Kerrigan in Copenhagen under navnet Wine Room 90, og værtshusets langsommelige aftapning beskrives hvor det får hovedpersonen til at tænke på ure "measuring life's depletion".

Litteratur

Referencer 

Frederiksberg
Værtshuse og spisesteder i København
Øl- og vinstuer
Rasmus Nielsen

Rasmus Nielsen er navnet på flere personer:

 Rasmus Nielsen (filosof) (1809-1884) – dansk filosof og professor
 Rasmus Nielsen (1840-1929) (1840-1929) – dansk gårdejer, medlem af Folketinget
 Rasmus Nielsen (1851-1930) (1851-1930) – dansk gårdejer, medlem af Folketinget
 Rasmus Nielsen (auktionsmester) (1861-1924) – aut. auktionsmester
 Rasmus Nielsen (1862-1944) (1862-1944) – dansk gårdejer
 Rasmus Nielsen (skolemand) (1863-1964) – dansk højskoleforstander
 Rasmus Nielsen (landstingsmedlem) (1872-1950) – dansk husmand og politiker, medlem af Landstinget
 Rasmus Nielsen (officer) (1890-1970) – dansk officer
 Rasmus Nielsen (direktør) (1892-1956) – direktør, cand. jur.
 Rasmus Nielsen (journalist) (født 1960) – adm. direktør og chefredaktør for Altinget.dk
 Rasmus Nielsen (biolog) – dansk biolog, DNA-forsker og professor
 Rasmus Nielsen (kunstner) (født 1969) - dansk kunstner, medlem af Superflex
 Rasmus Nielsen (fodboldspiller) (født 1987) – dansk fodboldspiller
 Rasmus Nielsen (håndboldspiller) (født 1992) – dansk håndboldspiller

Desuden:
 Rasmus P. Nielsen (1871-1936) – dansk redaktør og biblioteksorganisator
 Rasmus Øllgaard Nielsen (1837-1922) – dansk professor
Rumpistol

Rumpistol er synonymt med komponist og producer Jens Berents Christiansen. Rumpistol har bl.a. udgivet på eget pladeselskab Rump Recordings samt på tyske Project: Mooncircle, amerikanske The Rust Music, ØEN Records og Sofa Beats.

Rumpistol producerer neoklassisk og elektronisk musik i electronica-genren med inspiration fra ambient, dub, idm, techno og dubstep.

Rumpistols musik blev første gang spillet af BBC radioværten John Peel i 2004.

I 2008 bestilte Det Danske Filminstitut et live soundtrack fra Rumpistol til den russiske stumfilm "Kosmisk rejse" fra 1936 og igen i 2014 til den amerikanske stumfilm "The Crowd" fra 1928. 

I 2011 blev Rumpistol sammen med 7 andre præmieret af Statens Kunstfond's for årets bedste rytmiske udgivelse.

Rumpistol udgav i 2016 singlen "Eyes Open Wide" skrevet og indspillet sammen med Ane Trolle. Rumpistol og Ane Trolle spillede derefter 7 koncerter i Danmark. Singlen blev samme år remixet af syv forskellige kunstnere og udgivet på Iboga Records.

Den 7. september 2016 blev Rumpistol's musik blev brugt til åbningen af de Paralympiske Lege ved i Rio de Janeiro.

Rumpistol har bl.a. spillet live på Roskilde Festival (DK) i 2006 og 2009, på MUTEK Festival (CAN) i 2012 og på Boiler Room UK i 2012..

Den 4. december 2017 vandt han en Danish Music Award Jazz for udgivelsen "Masala" sammen med gruppen Kalaha som udover Jens Berents Christiansen (keyboards) bestod af Emil de Waal (trommer), Niclas Knudsen (guitar) og Mikael "Spejderrobot" Elkjær (elektronik).

Sideløbende med sin solo-karriere har Jens Berents Christiansen komponeret musik til diverse spil, film, teater og danseforestillinger, bl.a. kortfilmen "Barnepigerne" (2020) instrueret af Signe Barvild Stæhr, som blev nomineret til en Robert i 2021 .

En stress-relateret burn out som Jens Berents Christiansen oplevede i 2018 dannede udgangspunktet for de to mere akustisk-prægede albums "After The Flood" (2020) og "Isola" (2022), som også gav anledning til dannelsen af Rumpistol Ensemblet.

Diskografi

Studiealbum 
 "Rumpistol" (2003).
 "Mere Rum" (2005).
 "Dynamo" (2008).
 "Floating" (2012) - i samarbejde med Red Baron (Tobias Buch Andersen).
 "Away" (2014).
 "After The Flood" (2020)
 "Isola" (2022)

Ep'er 
 "Copenhagen Jazz" (2004) - split EP med Splitbeat.
 "Talk To You EP" (2011).
 "It's Everywhere" (2013).
 "Asleep" (2013).
 "Away Rmxs" (2014).
 "Eyes Open Wide Rmxs" (2016).
 "Drops" (2017).
 "Drops Remixes" (2018).
 "In My Room" (2019).

Med Kalaha 
 "Hahaha" (Album /2014). 
 "Quarquaba" (EP/2016). 
 "Wahwahwah" (EP/2016). 
 "Masala" (Album/2016).
 "Mandala" (Album/2019).
 "Mystafa" (Album/2021).
 "Tutku" (Album/2022).

Noter

Eksterne henvisninger 
 Officiel Hjemmeside
 Kalahas hjemmeside

Musikgrupper fra Danmark
Musikgrupper fra 2003
Blois

Blois er en fransk by i départementet Loir-et-Cher, som er en del af regionen Centre. Blois ligger med smukke kajer langs Loire midt mellem Orléans og Tours. Indbyggertallet var i 2005 48.600. Blandt byens museer er Maison de la magie, som er bygget op om illusionskunstneren Jean Eugène Robert-Houdin (1805-1871), som var født i byen. Andre kendte blésoises er opfinderen og videnskabsmanden Denis Papin (1647-1712) og politikeren Jack Lang (1939-), som var kulturminister under præsident Mitterand og borgmester i Blois.

Byer i Loir-et-Cher
Tour de France-byer